2016.–2017. GADA DROŠU UN VESELĪBAI NEKAITĪGU DARBAVIETU KAMPAŅAS

“DROŠS UN VESELĪGS DARBS JEBKURĀ VECUMĀ”

LABAS PRAKSES BALVAS KONKURSA

“Zelta ķivere”

nolikums

## Pamatinformācija

**Drošu un veselībai nekaitīgu darbavietu kampaņu** organizē Eiropas Darba drošības un veselības aizsardzības aģentūra (*EU-OSHA*) sadarbībā ar dalībvalstīm un Eiropas Savienības prezidentūru. Katras kampaņas ietvaros notiek Drošu un veselībai nekaitīgu darbavietu labas prakses balvu konkurss, lai atzītu izcilus un novatoriskus uzlabojumus drošu un veselībai nekaitīgu darbavietu izveidošanā. Piešķirot 2016. gada balvas, tiks atzinīgi novērtēti uzņēmumi un organizācijas, kas demonstrējušas stingru apņemšanos un līdzdalības pieeju vecuma pārvaldības jomā.

## Mērķi un uzdevumi

Drošu un veselībai nekaitīgu darbavietu labas prakses balvu konkursa nolikuma mērķi ir:

* atbalstīt un popularizēt drošu un veselībai nekaitīgu darbavietu kampaņu un Eiropas darba drošības un veselības aizsardzības nedēļu;
* noteikt un izplatīt labas prakses piemērus darba aizsardzības jomā;
* parādīt drošības un veselības aizsardzības labas prakses ievērošanas priekšrocības.

Labas prakses balvu konkursa mērķis 2016. gadā ir

*veicināt ilgtspējīgu darbu un veselīgu novecošanu jau pašā darba mūža sākumā un uzsvērt preventīvu pasākumu nozīmi visa darba mūža garumā.*

## Organizācija

Eiropas Labas prakses balvas konkurss notiek divās kārtās. Vispirms notiek piemēru izvērtēšana valsts līmenī, un pēc tam Eiropas darba grupa tiekas, lai pieņemtu lēmumu par uzvarētājiem. Latvijā tiek pasniegta balva “Zelta ķivere”, bet konkursu kā Eiropas Darba drošības un veselības aizsardzības aģentūra nacionālais kontaktpunkts organizē Valsts darba inspekcija.

Latvijā žūrijā būs Valsts darba inspekcijas, LR Labklājības ministrijas, Rīgas Stradiņa universitātes Darba drošības un vides veselības institūta, Latvijas Brīvo arodbiedrību savienības un Latvijas Darba devēju konfederācijas pārstāvji.

Balva tiks pasniegta 2 grupās:

* uzņēmumiem, kuru darbinieku skaits ir līdz 100;
* uzņēmumiem, kuru darbinieku skaits ir 100 un vairāk.

## Iesniegšana Latvijā

* Aizpildīta veidlapa, kā arī papildu informācija jāiesniedz elektroniski līdz **2016.gada 9.septembrim** (ieskaitot), plkst.24:00, sūtot uz e-pasta adresi – [Linda.Matisane@vdi.gov.lv](mailto:Linda.Matisane@vdi.gov.lv). Pieteikumi, kas tiks iesūtīti pēc norādītā termiņa netiks izskatīti.
* Lūdzam norādīt „Labas prakses balvas pieteikums – UZŅĒMUMA NOSAUKUMS” (norādot sava uzņēmuma nosaukumu). Iesniedzējs saņems apstiprinājuma e-pastu, kas apliecinās, ka Jūsu pieteikums ir saņemts. Visi materiāli, kas tiek iesniegti konkursā, var tikt ievietoti Eiropas Darba drošības un veselības aizsardzības aģentūras nacionālā kontaktpunkta mājas lapā ([www.osha.lv](http://www.osha.lv)) un informācijas padomes mājas lapā ([www.stradavesels.lv](http://www.stradavesels.lv)) kā labās prakses piemērs.
* Iesniedzot pieteikumus, uzņēmums apņemas prezentēt labas prakses piemēru nacionālajā konferencē (2016.gada 28.oktobrī), kā arī pēc žūrijas komisijas lūguma piedalīties ne vairāk kā 2 semināros visā Latvijas teritorijā 2016. gadā un 2017.gadā, daloties pieredzē par pieteikumā aprakstītajiem pasākumiem.

Katrs labās prakses piemērs jāapraksta veidlapā, kas atrodama šī nolikuma beigās:

* apkopojums latviešu valodā ir jānosūta elektroniskā formātā kā *Microsoft Word* dokuments;
* apkopojums nedrīkst būt garāks par 9000 rakstzīmēm jeb aptuveni 5 lappusēm;
* apkopojuma tekstam jābūt skaidram un vienkāršam, lai tas būtu saprotams ikvienam, kurš vēlētos ieviest piemēru savā darbavietā;
* apkopojuma veidlapā drīkst būt tikai teksts, bet ne fotogrāfijas, diagrammas utt. – šo informāciju pievieno kā pielikumu pieteikuma veidlapām (arī nepieciešams iesniegt elektroniski).

Papildu dokumentācijā, piemēram, varētu būt:

* + rokasgrāmatas vai citi dokumenti, kas ir daļa no piemēra;
  + fotogrāfijas, ilustrācijas, grafiki, diagrammas utt., kas palīdz aprakstīt piemēru (piem., ļoti noderīgs ir pārveidotās darba vietas fotoattēls);
  + fotogrāfijas jāiesniedz atsevišķi, piem., *GIF, JPG, BMP* vai *TIFF* formātā. Atcerieties, ka kvalitatīvu izdruku iegūšanai ir nepieciešams vismaz 300 dpi izšķirtspējas attēls;
  + atcerieties, ka pirms fotogrāfiju un ilustrāciju (attēlu, zīmējumu, diagrammu utt.) iesniegšanas ir jāsaņem autortiesību īpašnieku atļauja;
  + var būt lietderīgi pievienot arī izvilkumus no uzņēmuma stratēģijas vai mācību materiāliem.

Uzņēmums var iesniegt vienu pieteikumu, kurā apkopot veiktos pasākumus, bet var iesniegt arī vairākus (neierobežotu skaitu) – par katru pasākumu savu piemēru, tomēr Eiropas līmeņa pieredze liecina, ka labākus rezultātus sasniedz tie uzņēmumi, kas iesniedz vienu – visaptverošu piemēru.

## Vērtēšanas kritēriji

Pieteikumiem ir skaidri jāparāda, kā darbavietā ir realizēta laba prakse ar darbinieku vecumu saistīto aspektu pārvaldībā un/vai darba aizsardzības pasākumu jomā darbaspēka novecošanas kontekstā, un tie var ietvert pierādījumus attiecībā uz:

* to, kā darba aizsardzības sistēmā un personāla vadībā (piem., izmantojot vecuma pārvaldības politiku) tiek ņemta vērā darbinieku vecuma daudzveidība;
* to, kā pēc riska novērtējuma, kurā izvērtēts darbaspēka vecums/daudzveidība, darbavieta tiek pielāgota, iesaistoties visām ieinteresētajām pusēm, lai novērstu vai samazinātu riskus;
* holistisku pieeju darba drošībai un veselības aizsardzībai darbaspēka novecošanas kontekstā, apvienojot riska novēršanu un veselības veicināšanu darbavietā, kas iekļauj primāro (risku novēršanas), sekundāro (piem., veselības stāvokļa uzraudzību, lai konstatētu problēmas) un terciāro (rehabilitāciju un atgriešanos darbā) profilaksi;
* pasākumu un/vai praktisku rīku izstrādi un ieviešanu gados vecāku darba ņēmēju pārvaldībai;
* invaliditātes profilaksi un politiku vai pasākumiem, kas veicina darbaspēka atgriešanos darbā pēc slimības;
* īpašiem pasākumiem attiecībā uz gados vecākiem darba ņēmējiem un/vai apdraudējumiem un riskiem, kam īpaši pakļauti gados vecāki darba ņēmēji.

Žūrija ņems vērā **šādus kritērijus**:

* **holistisku pieeju** darba drošībai un veselības aizsardzībai darbavietā, tostarp visiem vecuma pārvaldības aspektiem darbavietā;
* profilaksi visa mūža garumā;
* prioritātes piešķiršanu **kolektīviem pasākumiem** salīdzinājumā ar pasākumiem, kas vērsti uz indivīdiem (veselības veicināšana jāapvieno ar risku novēršanu un veselības aizsardzību);
* **aktualitāti**: pasākumiem jābūt nesen (ne vairāk kā pirms 5 gadiem) īstenotiem (tie var būt šobrīd notiekoši/turpināties, kā arī nedrīkst būt ieviesta labāka prakse vai tehniski uzlabojumi, kuru dēļ pieteiktā prakse uzskatāma par novecojušu) un tie nedrīkst būt plaši publiskoti;
* **saistību**: informācija ir tieši saistīta ar labu praksi riska izslēgšanā vai samazināšanā darbā;
* **mērķi**: piemērs ņemts no darbavietas vai ietver ar darbu saistītus pasākumus;
* **vadības apņemšanos**: valde/augstākā līmeņa vadītāji ir pilnībā apņēmušies īstenot darba aizsardzības prasības un parāda to praksē;
* **darba ņēmēju līdzdalību**: piemērs parāda efektīvu līdzdalību, tostarp darbinieku un viņu pārstāvju piedalīšanos;
* **īstenošanu**: pasākumi ir veiksmīgi īstenoti praksē;
* **uzlabojumus/sasniegtos rezultātus**: piemērs parāda, ka uzlabojums ir tiešām panākts;
* **komunikāciju**: piemērs liecina par veiksmīgu komunikāciju starp vadību un arodbiedrību/darbiniekiem;
* pasākumu **ilgtspējību**;
* **pielāgošanas iespējas** citās darbavietās (tostarp citās dalībvalstīs, kā arī mazos un vidējos uzņēmumos);
* **informācijas precizitāti**: sniegtā informācija ir pietiekami detalizēta;
* **skaidrību:** piemērs ir aprakstīts skaidri un saprotami.

Turklāt pasākumam jāatbilst attiecīgajām normatīvo aktu prasībām dalībvalstī, kurā tas īstenots, bet ideālā gadījumā tam būtu pat jāpārsniedz minimālās prasības. Žūrija patur tiesības no vērtēšanas izslēgt tādu uzņēmumu piemērus, kuri 2015. un 2016.gadā ir sodīti par būtiskiem darba aizsardzības un darba tiesību normatīvo aktu pārkāpumiem.

Aģentūras labas prakses definīcija atrodama šeit: <https://osha.europa.eu/en/practical-solutions>

Par uzvarētājiem iepriekšējos labas prakses balvu konkursos var uzzināt ziņojumos šeit: <https://osha.europa.eu/en/publications/reports/>

**Drošu un veselībai nekaitīgu darbavietu labas prakses balvas 2016. gada konkurss “Zelta ķivere”**

**PIETEIKUMA VEIDLAPA**

(aizpilda un paraksta pieteikuma iesniedzējs)

|  |  |
| --- | --- |
| **LABAS PRAKSES PIEMĒRS** | |
| **TEMATS** |  |
| **PIEMĒRA NOSAUKUMS** |  |
| **UZŅĒMUMA NOSAUKUMS** |  |
| **DARBINIEKU SKAITS** |  |
| **Valsts** |  |
| **Adrese** |  |
| **Tālruņa numurs:** |  |
| **Faksa numurs:** |  |
| **Vadību pārstāvošās kontaktpersonas vārds, uzvārds** |  |
| **E-pasts** |  |
| **Darbiniekus pārstāvošās kontaktpersonas vārds, uzvārds** |  |
| **E-pasts** |  |
| **ORGANIZĀCIJA, KAS SNIEDZ INFORMĀCIJU (ja atšķiras no iepriekš norādītās)** |  |
| **Valsts** |  |
| **Adrese** |  |
| **Tālruņa numurs** |  |
| **Faksa numurs** |  |
| **E-pasts** |  |
| **Kontaktpersona** |  |

|  |  |  |
| --- | --- | --- |
| **NOZARE (*NACE* kods)** |  | |
| **Privāts/valsts/daļēji privāts** |  | |
| **PAMATINFORMACIJA** | | |
|  | | |
| **PROBLĒMA/KONSTATĒTIE TRŪKUMI** | | |
|  | | |
| **RISINĀJUMS/UZLABOJUMS/VEIKTIE PASĀKUMI/KAS TIKA DARĪTS UN KĀ** | | |
|  | | |
| **SASNIEGTIE REZULTĀTI/VEIKTO PASĀKUMU EFEKTIVITĀTE** | | |
|  | | |
| **VEIKSMES FAKTORI** | | |
|  | | |
| **IZMAKSAS/IEGUVUMI  (ieskaitot cilvēkresursu, sociālās un saimnieciskās izmaksas un ieguvumus)** | |  |
| **PAPILDU INFORMĀCIJA: LŪDZU, PIEVIENOJIET PIELIKUMU SARAKSTU/PAPILDU INFORMĀCIJU AR ĪSIEM APRAKSTIEM (piem., fotogrāfijas un citus materiālus, kas ilustrē labas prakses piemēru, mācību materiālus u. tml.)** | | |
| **LŪDZU, NORĀDIET, KAM BŪTU JĀSAŅEM BALVA** | | **Uzņēmumam**  **Informācijas sniedzējam**  **Citiem** |

Esmu izlasījis(-usi) *EU-OSHA* privātuma politikas noteikumus un piekrītu, ka mani personas dati tiek apstrādāti.

Man pieder tiesības uz iesniegtajām fotogrāfijām, un es piekrītu, ka *EU-OSHA* tās var izmantot labas prakses balvu konkursa norisē un publikācijās, kā arī tam, ka fotogrāfijas var glabāties *EU-OSHA* digitālo attēlu bibliotēkā un ka tās var turpmāk izmantot nekomerciāliem mērķiem, lai veicinātu darba drošību un veselības aizsardzību.

Organizācijas pārstāvja paraksts un datums

**Pieteikuma veidlapā izmantoto terminu skaidrojums:**

* TEMATS: daži atslēgvārdi/teikumi, kas raksturo piemēru.
* Piemēra NOSAUKUMS, kas nepārsniedz vienu teksta rindiņu, piem., "Visaptverošas vecuma pārvaldības ieviešana", "Ar darbinieku vecumu saistīta riska novērtējuma īstenošana", "Pasākumi priekšlaicīgas pensionēšanās novēršanai", utt.
* TĀ UZŅĒMUMA/TĀS ORGANIZĀCIJAS NOSAUKUMS, KAS SNIEDZ INFORMĀCIJU: dažkārt organizācija, kas iesniedz pieteikumu, atšķiras no uzņēmuma, kurā labā prakse tiek īstenota. Šādā gadījumā, lūdzu, sniedziet ziņas par abām organizācijām un ziņas par kontaktpersonām abās organizācijās.
* NOZARE: jānorāda nozare (četrzīmju skaitlis), izmantojot Saimniecisko darbību statistisko klasifikāciju Eiropas Savienībā, *NACE* 2. red., 2008. g., http://ec.europa.eu/eurostat/web/nace-rev2.
* Privāts vai valsts: vai tas ir privāts vai valsts uzņēmums?
* PAMATINFORMĀCIJA: problēmas izraisošā uzņēmuma/darbavietas/darbības/situācijas apraksts
* PROBLĒMA/KONSTATĒTIE TRŪKUMI apraksts par to, kā, kad un kādā veidā rodas apdraudējums/risks, kā arī par radušos ietekmi un iznākumu (veselības problēmas, slimības, negadījumi, ietekme uz ražošanu un darbu utt.). Aprakstam jābūt saprotamam, lai interesenti, kas informācijai piekļūst, izmantojot internetu, saprastu, kādi pasākumi ir veikti un kāpēc.
* RISINĀJUMS/UZLABOJUMS/VEIKTIE PASAKUMI/KAS TIKA DARĪTS UN KĀ: skaidrs veikto pasākumu apraksts, piem., politikas/uzlabojumu izstrāde, darbaspēka iesaistīšana, īstenošana u. c. Aprakstam jābūt viegli saprotamam un lasītājam ir jāgūst skaidrs priekšstats par uzlabojumiem/par to, kas tika darīts un kā.
* IZMAKSAS/IEGUVUMI: uzrādītas izmaksas, kas radušās pasākumu īstenošanas laikā, un izmaksu samazinājums, ko tieši vai netieši rada jauninājums (ja šādi dati ir pieejami).
* SASNIEGTIE REZULTĀTI/VEIKTO PASĀKUMU EFEKTIVITĀTE: aprakstīti izmērāmi rezultāti (piem., samazinājies darba kavējumu skaits slimības dēļ) un arī „neizmērāmi” ieguvumi (labāka atmosfēra darbavietā). Aprakstā var ietvert cilvēkresursu, sociālās un saimnieciskās izmaksas, ieguvumus un pozitīvus rezultātus.
* VEIKSMES FAKTORI: elementi, kas ir būtiski vēlamā rezultāta sasniegšanai, piem., darbinieku iesaistīšanās, vadības saistības, cilvēkresursu pārvaldības un darba drošības un veselības aizsardzības speciālistu sadarbība u. c.
* FOTOGRĀFIJAS UN CITI ILUSTRATĪVI MATERIĀLI ir jāiesniedz kā papildu informācija, ja iespējams, iekļaujot grafikus, tabulas un diagrammas.

**Privātuma politika, iesniedzot pieteikumu Drošu un veselībai nekaitīgu darbavietu labas prakses balvu konkursam:**

Šajā veidlapā prasītie dati ir nepieciešami tikai tāpēc, lai atlasītu uzņēmumus 2016.–2017. gada drošu un veselībai nekaitīgu darbavietu labas prakses balvu (LPB) konkursam un pēc tam publicētu informāciju par 2016.–2017. gada LPB ieguvušajiem un atzinīgi novērtētajiem uzņēmumiem kampaņas par drošām un veselībai nekaitīgām darbavietām tīmekļa vietnē un *EU-OSHA* oficiālajā tīmekļa vietnē, kā arī publiskotu balvu ieguvušo un atzinīgi novērtēto uzņēmumu piemērus 2016.–2017. gada LPB brošūrā, kas būs pieejama kampaņas par drošām un veselībai nekaitīgām darbavietām tīmekļa vietnē un *EU-OSHA* oficiālajā tīmekļa vietnē, kā arī tiks izplatīta drukātā formātā.

Dati tiks nosūtīti valstu kontaktpunktiem, kā arī neatkarīgiem žūrijas locekļiem, kuri ir *EU-OSHA* ieceltās LPB žūrijas sastāvā, lai ļautu viņiem izvērtēt LPB kandidātus. Turklāt dati tiks nosūtīti trešo pušu partneriem/līgumslēdzējiem, kuri *EU-OSHA* vārdā sagatavos dažādus ar kampaņas darbībām saistītus ziņojumus, tostarp paziņojumu par lēmumu piešķirt balvu, vēstkopas, jaunumus un uzaicinājumus piedalīties pasākumos vai aptaujās.

Tīmekļa vietnēs un publikācijās minētā informācija ietver šādus datus:

* uzņēmuma nosaukums un adrese;
* uzņēmuma tīmekļa vietne;
* gadījuma izvērtēšanā/piemērā risinātās problēmas;
* gadījuma izvērtēšanas/piemēra aprakstu.

Balvu ieguvušo un atzinību saņēmušo uzņēmumu dati glabājas *EU-OSHA* oficiālajā tīmekļa vietnē.

No LPB veidlapām iegūtā informācija ietver šādus datus:

* uzņēmuma/organizācijas nosaukumu;
  + darbinieku skaitu;
  + adresi;
  + uzņēmuma e-pasta adresi;
  + uzņēmuma tālruņa numuru;
  + uzņēmuma faksa numuru;
* vadību pārstāvošās kontaktpersonas vārdu, uzvārdu;
  + e-pasta adresi;
* darbiniekus pārstāvošās kontaktpersonas vārdu, uzvārdu;
  + e-pasta adresi;
* organizāciju, kas sniedz informāciju;
  + adresi;
  + tālruņa numuru;
  + faksa numuru;
  + e-pasta adresi;
  + kontaktpersonu;
* nozari (*NACE* kods);
* privāts/valsts/daļēji privāts;
* nosaukums un risinātais jautājums(-i);
* uzdevums;
* problēma (apdraudējums/risks/iznākums);
* risinājums (veiktais novēršanas pasākums(-i);
* rezultātu efektivitāte;
* veiksmes faktors(-i);
* izmaksas/ieguvumi
* (tostarp cilvēkresursu, sociālās un saimnieciskās izmaksas un ieguvumi);
* fotogrāfijas un/vai citas labas prakses piemēra ilustrācijas, attēli;
* potenciālais balvas saņēmējs.

Iepriekš minētajā veidlapā iekļautos datus jūs nosūtat pa e-pastu vai pastu savas [valsts kontaktpunktam](https://osha.europa.eu/lv/oshnetwork/focal-points). Valstu kontaktpunkti izvēlēsies piemērotākos pretendentus no katras valsts un nosūtīs viņu datus *EU-OSHA* LPB komitejai. Iesniedzot šo veidlapu, jūs piekrītat, ka *EU-OSHA* var nosūtīt jūsu datus trešo pušu līgumslēdzējiem/partneriem, kuri *EU-OSHA* vārdā sagatavo dažādus ziņojumus par lēmumu piešķirt balvu, un norādīt jūsu datus kampaņas par drošām un veselībai nekaitīgām darbavietām tīmekļa vietnē, *EU-OSHA* oficiālajā tīmekļa vietnē un LPB brošūrā, kā arī apņematies informēt *EU-OSHA* par izmaiņām un atjauninājumiem kampaņas norises laikā.

**Kas var piekļūt jūsu datiem?**

Piekļuvi personas datiem piešķir, pamatojoties uz iesaistīto subjektu lomu un pienākumiem (princips "nepieciešams zināt"):

* valstu kontaktpunktu darbiniekiem;
* atbilstoši ieceltiem *EU-OSHA* darbiniekiem kampaņas par drošām un veselībai nekaitīgām darbavietām projektā;
* neatkarīgiem *EU-OSHA* ieceltiem LPB žūrijas locekļiem;
* ārējam pakalpojumu sniedzējam, kurš uztur *EU-OSHA* serveri;
* attiecīgā gadījumā Juridiskajam dienestam, Civildienesta tiesai, Eiropas Datu aizsardzības uzraudzītājam, Eiropas Birojam krāpšanas apkarošanai (*OLAF*), Eiropas Ombudam, Revīzijas palātai, Iekšējais revīzijas dienestam.

Visiem minētajiem saņēmējiem ir saistoša Eiropas Parlamenta un Padomes Regula (EK) Nr. 45/2001 (2000. gada 18. decembris) par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti. Viņiem var būt saistoša arī minētās direktīvas transponēšana attiecīgajos valsts tiesību aktos par datu aizsardzību.

*EU-OSHA* neatklās personas datus trešajām pusēm bez īpaša pieprasījuma vai nepārprotamas piekrišanas. *EU-OSHA* neizpaudīs personas datus tiešā mārketinga mērķiem komerciālos nolūkos.

**Jūsu tiesības**

Kampaņas par drošām un veselībai nekaitīgām darbavietām labas prakses balvas pretendenti var piekļūt savai personīgajai informācijai, pārbaudīt tās pareizību un informāciju dzēst vai labot, autorizējoties sistēmā. Tomēr, ja jums ir jautājumi par 2016.–2017. gada kampaņu par drošām un veselībai nekaitīgām darbavietām, kuri šeit vai kampaņas oficiālās tīmekļa vietnes publiski pieejamajā sadaļā nav aplūkoti, lūdzu, sazinieties ar mums pa e-pastu [information@osha.europa.eu](mailto:information@osha.europa.eu).

Mēs veicam piemērotus drošības pasākumus, lai aizsargātu pret nesankcionētu piekļuvi datiem, to nesankcionētu pārveidošanu un datu atklāšanu vai iznīcināšanu. Tie ietver datu vākšanas, uzglabāšanas un apstrādes prakses un drošības pasākumu iekšēju pārskatīšanu, kā arī saziņas atbilstošu šifrēšanu un fiziskus drošības pasākumus aizsardzībai pret nesankcionētu piekļuvi sistēmām, kurās glabājam personas datus.

Ja jums ir jautājumi vai sūdzības par jūsu personas datu vākšanu, apstrādi vai izmantošanu, sazinieties ar datu aizsardzības amatpersonu pa e-pastu [DPO@osha.europa.eu](mailto:DPO@osha.europa.eu). Domstarpību gadījumā sūdzības var adresēt arī [Eiropas Datu aizsardzības uzraudzītājam](http://www.edps.europa.eu/).